**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Pirkėjas** – UAB „Ignitis grupės paslaugų centras"
   2. **Tiekėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį.
   3. **Sutartis** – Sutartis, sudaroma tarp Tiekėjo ir Pirkėjo dėl Pirkimo objekto.
   4. **Prekės** – UiPath procesų robotizavimo programinės įrangos licencijų metinė prenumerata.
   5. **Susijusios prekės** - šios Techninės specifikacijos Lentelėje Nr. 1 (taikoma 1-ai Pirkimo objekto daliai) nenurodytos, tačiau su Pirkimo objektu susijusios Prekės, taip pat ir šios Techninės specifikacijos Lentelėje Nr. 2 (taikoma 2-ai Pirkimo objekto daliai) nenurodytos, tačiau su Pirkimo objektu susijusios Prekės.
   6. **Užsakymas** – Pirkėjo Tiekėjui pateiktas Prekių tiekimui dokumentas, kuriame nurodomi Prekių kiekiai, pristatymo adresai ir terminas.
2. **PIRKIMO OBJEKTAS**
   1. UiPath procesų robotizavimo programinės įrangos licencijų metinės prenumeratos pirkimas skaidomas į dvi Pirkimo objekto dalis. Dėl kiekvienos Pirkimo objekto dalies bus sudaroma atskira Sutartis.
   2. **Pirkimo objekto dalys:**

2.2.1. 1-a Pirkimo objekto dalis - UiPath licencijų (Orchestrator - *Standard*, Unattended Robot Concurrent Runtime, RPA Developer - *Named User*) metinė prenumerata;

2.2.2. 2- a Pirkimo objekto dalis - UiPath licencijų (Citizen Developer - *Named User*, *Attended – Named User*) metinė prenumerata

1. **PIRKIMO OBJEKTO APIMTYS**
   1. Preliminarios 1-os Pirkimo objekto dalies apimtys pateikiamos lentelėje Nr. 1:

***Lentelė Nr.1. Preliminarus Prekių kiekis 1-oje Pirkimo objekto dalyje***

|  |  |  |
| --- | --- | --- |
| **Eil. Nr.** | **Pirkimo objektas** | **Preliminarus Prekių kiekis vnt.** **Sutarties galiojimo laikotarpiu\*** |
|  | UiPath – Orchestrator - *Standard* licencijų metinė prenumerata | 1 |
|  | UiPath - Unattended Robot - Concurrent Runtime licencijų metinė prenumeratos | 20 |
|  | UiPath – RPA Developer - *Named User* licencijų metinė prenumerata | 10 |

*\* Preliminarus kiekis nurodytas tik pasiūlymų palyginimo ir vertinimo tikslais. Vadovaujantis Kainodaros taisyklių nustatymo metodika (aktuali redakcija, toliau - Metodika), įsigyjamų* *Prekių kiekis 1-oje Pirkimo objekto dalyje nustatomas pagal Sutartyje nurodytą maksimalią lėšų, skirtų Prekėms įsigyti, sumą. Pirkėjas turi teisę koreguoti perkamų Prekių kiekius, neviršijant bendros Sutarties kainos. Pirkėjas neįsipareigoja nupirkti viso nurodyto preliminaraus Prekių kiekio ar bet kokios jų dalies, taip pat Pirkėjas neįsipareigoja išpirkti Prekių visai Sutarties kainai ar bet kokiai jos daliai (taikoma 1-ai Pirkimo objekto daliai).*

*Vadovaujantis Metodika, esant poreikiui, Pirkėjas turės teisę pirkti ir kitas, Lentelėje Nr. 1 nenurodytas, tačiau su Pirkimo objektu susijusias Prekes (toliau – Susijusios prekės). Susijusių prekių pirkimui taikomos visos Prekių pirkimui šioje Techninėje specifikacijoje ir Sutartyje nustatytos sąlygos (pristatymo terminai, garantijos, trūkumų šalinimo ir t.t.). Susijusių prekių kaina negalės sudaryti daugiau kaip 10% Sutarties kainos 1-oje Pirkimo objekto dalyje (taikoma 1-ai Pirkimo objekto daliai).*

3.2. Perkama aukščiau išvardintų licencijų tipų metinė prenumerata visam Sutarties galiojimo laikotarpiui. Licencijų tipų metinė prenumerata gali būti teikiama įsigyjant naują licencijų prenumeratą arba pratęsiant Pirkėjo turimų licencijų prenumeratos galiojimą visam Sutarties galiojimo laikotarpiui (taikoma 1-ai Pirkimo objekto daliai).

3.3. Preliminarios 2-os Pirkimo objekto dalies apimtys pateikiamos lentelėje Nr. 2:

***Lentelė Nr.2. Preliminarus Prekių kiekis 2-oje Pirkimo objekto dalyje***

|  |  |  |
| --- | --- | --- |
| **Eil. Nr.** | **Pirkimo objektas** | **Preliminarus Prekių kiekis vnt.** **Sutarties galiojimo laikotarpiu\*\*** |
|  | UiPath - Citizen Developer - *Named User* licencijų metinė prenumerata | 8 |
|  | UiPath – *Attended – Named User* licencijų metinė prenumerata | 8 |

*\*\* - Preliminarus kiekis nurodytas tik pasiūlymų palyginimo ir vertinimo tikslais. Vadovaujantis Kainodaros taisyklių nustatymo metodika (aktuali redakcija, toliau - Metodika), įsigyjamų Prekių kiekis 2-oje Pirkimo objekto dalyje nustatomas pagal Sutartyje nurodytą maksimalią lėšų, skirtų Prekėms įsigyti, sumą. Pirkėjas turi teisę koreguoti perkamų Prekių kiekius, neviršijant bendros Sutarties kainos. Pirkėjas neįsipareigoja nupirkti viso nurodyto preliminaraus Prekių kiekio ar bet kokios jų dalies, taip pat Pirkėjas neįsipareigoja išpirkti Prekių visai Sutarties kainai ar bet kokiai jos daliai (taikoma 2-ai Pirkimo objekto daliai).*

*Vadovaujantis Metodika, esant poreikiui, Pirkėjas turės teisę pirkti ir kitas, Lentelėje Nr. 2 nenurodytas, tačiau su Pirkimo objektu susijusias Prekes (Susijusios prekės). Susijusių prekių pirkimui taikomos visos Prekių pirkimui šioje Techninėje specifikacijoje ir Sutartyje nustatytos sąlygos (pristatymo terminai, garantijos, trūkumų šalinimo ir t.t.). Susijusių prekių kaina negalės sudaryti daugiau kaip 10% Sutarties kainos 2-oje Pirkimo objekto dalyje (taikoma 2-ai Pirkimo objekto daliai).*

3.4. Perkama aukščiau išvardintų licencijų tipų metinė prenumerata visam Sutarties galiojimo laikotarpiui. Licencijų tipų metinė prenumerata gali būti teikiama įsigyjant naują licencijų prenumeratą arba pratęsiant Pirkėjo turimų licencijų prenumeratos galiojimą visam Sutarties galiojimo laikotarpiui (taikoma 2-ai Pirkimo objekto daliai).

1. **SUTARTINIŲ ĮSIPAREIGOJIMŲ VYKDYMO VIETA – taikoma abiem Pirkimo objekto dalims**
   1. A. Juozapavičiaus g. 13, LT-0931 Vilnius
2. **REIKALAVIMAI PIRKIMO OBJEKTUI – taikoma abiem Pirkimo objekto dalims**
   1. **Esamos situacijos aprašymas**
      1. Šiuo metu naudojama UiPath platforma procesams robotizuoti. Pirkėjo poreikis yra papildomai UiPath programinės įrangos licencijų prenumeratai bei jau prenumeruojamų UiPath licencijų galiojimo termino pratęsimui.
   2. **Pirkimo objekto aprašymas**

***Taikoma 1-ai ir 2-ai Pirkimo objekto dalims:***

5.2.1. UiPath procesų robotizavimo programinė įranga turi turėti šiuos funkcionalumus ir savybes:

5.2.1.1. Procesai UiPath pagalba turi būti robotizuojami/automatizuojami konfigūruojant darbo eigas.

5.2.1.2. Konfigūravimui turi būti naudojamas vizualus, „drag and drop“ principu veikiantis įrankis.

5.2.1.3. Programinė įranga turi suteikti galimybę įrašinėti veiksmus kompiuterio ekrane ir automatizuoti procesus šio įrašo pagrindu.

5.2.1.4. Programinė įranga turi turėti programinio kodo versijų kontrolės mechanizmą, integruotą su trečiųjų šalių programinio kodo versijų kontrolės programine įranga (pvz., SVN, MS TFS, GIT).

5.2.1.5. Programinė įranga turi turėti ne mažiau kaip 30 (trisdešimties) kalendorinių dienų nemokamo išbandymo (trial) galimybę.

***Taikoma*** ***1-ai Pirkimo objekto daliai:***

5.2.2. UiPath Orchestrator - *Standard* programinės įrangos licencija turi turėti šiuos funkcionalumus ir savybes:

5.2.2.1. Galimybė valdyti daugiau nei 5 (penkių) robotų užduotis ir krūvius bei lengvai keisti užduočių prioritetus.

5.2.2.2. Galimybė fiksuoti (angl. *log*) robotų vartotojų veiksmus, siekiant stebėti jų našumą, atlikti realaus laiko analizę, pasitelkiant vizualias priemones.

5.2.2.3. Galimybė automatiškai paleisti robotus iš anksto numatytu laiku.

1. **SUTARTINIŲ ĮSIPAREIGOJIMŲ VYKDYMO TVARKA IR TERMINAI - taikoma abiem Pirkimo objekto dalims**
   1. Programinės įrangos licencijų prenumerata ir/ar turimos prenumeratos pratęsimas turi būti suteiktas pagal Pirkėjo pateikiamus Užsakymus, el. paštu, nurodytu Sutartyje, ne vėliau nei per 10 (dešimt) kalendorinių dienų nuo Užsakymo pateikimo dienos. Licencijų prenumeratos galiojimo terminas – 12 (dvylika) mėnesių.
   2. Prekėms turi būti suteikiamas ne trumpesnis nei 1 (vienerių) metų Prekių gamintojo garantijos terminas, kuris skaičiuojamas nuo Prekių priėmimo - perdavimo akto pasirašymo dienos ir galioja visą perkamos metinės prenumeratos laikotarpį. Į metinės prenumeratos kainą turi būti įskaičiuota programinės įrangos garantija, nemokama programinės įrangos versijų naujinimo galimybė, galimybė be papildomo mokesčio kreiptis į Tiekėją ar/ir tiesiai į programinės įrangos gamintoją gedimų, trūkumų ir sutrikimų konsultavimo klausimais visą licencijų prenumeratos laikotarpį.
2. **KOKYBĖ IR TRŪKUMŲ ŠALINIMAS - taikoma abiem Pirkimo objekto dalims**
   1. Prekių perdavimo - priėmimo ar Garantinio laikotarpio metu pastebėtiems trūkumams šalinti nustatomas 10 (dešimties) kalendorinių dienų terminas.
3. **KARTU SU PRISTATOMOMIS PREKĖMIS PATEIKIAMI DOKUMENTAI - taikoma abiem Pirkimo objekto dalims**

8.1. Aktyvavimo raktai/kodai, programinės įrangos dokumentacija, naudojimosi instrukcijos turi būti pateikiamos lietuvių arba anglų kalbomis Pirkėjui skirtoje gamintojo elektroninėje erdvėje arba el. paštu, nurodytu Sutartyje. Aukščiau minėti aktyvavimo raktai/kodai turi būti perduodami pasirašant Prekių priėmimo - perdavimo aktą.